Lombardija

Lombardija (itāļu: Lombardia, izrunā: /lombarˈdiːa/; lombardiešu: Lumbardia, izrunā: /lumbar'dia/) ir reģions Itālijas ziemeļrietumos, kurš tika izveidots 1970. gadā. Ar gandrīz 10 miljoniem iedzīvotāju Lombardija ir visapdzīvotākais Itālijas reģions. Ziemeļos reģions robežojas ar Šveici, rietumos — ar Pjemontas reģionu, austrumos — ar Veneto un Trentīno-Alto Adidžes reģioniem un dienvidos — ar Emīlijas-Romanjas reģionu. Ģeogrāfija Lombardijas virsmu veido līdzenumi (aptuveni 47% no reģiona teritorijas) un kalnu apgabali (40,6%). Atlikušie 12,4% reģiona ir pauguraina teritorija. Administratīvais iedalījums Lombardija administratīvi tiek iedalīta 12 provinces līmeņa vienībās — vienā metropolē un 11 provincēs, kas vēl sīkāk dalās 1544 komūnās. Lombardijas provinces līmeņa vienības: Bergamo province, Brešas province, Komo province, Kremonas province, Leko province, Lodi province, Mantujas province, Milānas metropole, Moncas un Briancas province, Pāvijas province, Sondrio province, Varēzes province. Lielākās komūnas pēc iedzīvotāju skaita ir Milāna (1,32 miljoni iedzīvotāju), Breša (194 tūkstoši), Monca (124 tūkstoši), Bergamo (116 tūkstoši) un Komo (85,1 tūkstoši). Atsauces Ārējās saites Vikikrātuvē par šo tēmu ir pieejami multivides faili. Skatīt: Lombardija. Encyclopædia Britannica raksts (angliski) Visuotinė lietuvių enciklopedija raksts (lietuviski) Brockhaus Enzyklopädie raksts (vāciski) Krievijas Lielās enciklopēdijas raksts (2004-2017) (krieviski) Encyclopædia Universalis raksts (franciski) Katoļu enciklopēdijas raksts (angliski)